Р Е Ш Е Н И Я

ВЗЕТИ НА ШЕСТО ИЗВЪНРЕДНО ЗАСЕДАНИЕ НА ОБЩИНСКИ СЪВЕТ – КАРНОБАТ, ПРОВЕДЕНО НА 14 МАРТ 2016 ГОДИНА

**1. ДОКЛАДНА ЗАПИСКА от Жельо Георгиев – зам. кмет на Община Карнобат, относно: Кандидатстване на община Карнобат по Програма Интеррег – ИПП за трансгранично сътрудничество България-Турция за периода 2014-2020, съфинансирана по Инструмента за предприсъединителна помощ, Приоритетна ос 1: „Околна среда“, Специфична цел 1.1: „Предотвратяване и смекчаване на последиците от природните и предизвиканите от човека бедствия в трансграничния район“.**

Р Е Ш Е Н И Я:

**92.1.** Общински съвет - Карнобат на основание чл.21, ал.1, т. 23 от ЗМСМА дава съгласието си за съвместно разработване, кандидатстване за финансиране и изпълнение на проект с работно заглавие „Ефективни мерки за превенция на бедствия в община Карнобат и община Бабаески” /„Effective measures for prevention of disasters in Karnobat municipality and Babaeski municipality”/ по Програмата Интеррег – ИПП за трансгранично сътрудничество България-Турция за периода 2014-2020, Приоритетна ос 1: „Околна среда“, Специфична цел 1.1: „Предотвратяване и смекчаване на последиците от природните и предизвиканите от човека бедствия в трансграничния район“.

**92.2.** Потвърждава, че предвидените в проект „Ефективни мерки за превенция на бедствия в община Карнобат и община Бабаески” дейности отговарят на Стратегическа цел 2: „Подобряване на жизнената среда чрез възстановяване и развитие на инфраструктурата, устойчиво развитие на селищната мрежа и опазване на околната среда и качеството на живот“ от Общински план за развитие на Община Карнобат за периода 2014-2020 г.

**92.3.** Упълномощава Кмета на община Карнобат да предприеме по-нататъшни действия във връзка с кандидатстването на Община Карнобат с по-горе цитирания проект, като подписва и оформя всякакви книжа и документи в тази връзка.